**MannsForum** er en norsk mannsrettighetsorganisasjon. Den ble etablert som medlemsforening i 2012, men var i virksomhet som et nettverk som organiserte åpne møter siden 2009. Den har beskrevet seg som en organisasjon for menn som er «tilhenger[e] av likestilling, men skeptisk[e] til mye feminisme» og oppgir at den arbeider for «likestilling sett fra et mannsperspektiv».

Historie
--------

MannsForum ble etablert som et nettverk i 2008–2009 under navnet *MannsForum – feminismekritisk nettverk for likestilling og menns rettigheter* etter initiativ fra Ragnar Næss og i samarbeid med Ole Texmo. MannsForum beskrev seg som et forum for menn som er «tilhenger[e] av likestilling, men skeptisk[e] til mye feminisme». MannsForum holdt en serie åpne møter i 2009 og 2010 med temaer som diskriminering av menn og «demonisering av menn». MannsForum ble frem til 2012 drevet av Næss, Texmo og Karl Helge Hajnal, da nettverket ble omdannet til en medlemsforening med en formell foreningsstruktur. I 2015/2016 forlot Næss og noen andre sentrale medlemmer organisasjonen; MannsForum publiserte i desember 2015 en kunngjøring der de tok avstand fra Næss og Eivind Bade, som begge har vært ledere i MannsForum, og de sakene disse frontet; Næss etablerte og ledet senere en ny organisasjon kalt Liberalt MannsForum.

Foreningen opplyser at den hadde 813 betalende medlemmer per 24. desember 2019. MannsForum har oppgitt at «de fleste av MannsForums medlemmer er fedre som har opplevd diskriminering av fedre fra det kvinnedominerte statlige oppvekstapparatet, og særlig familievernet, barnevernet og NAV, samt domstolene». I 2020 oppgir organisasjonen at den jobber for å endre barneloven når det gjelder fars rettigheter ved samlivsbrudd.

MannsForum samarbeidet med Mannegruppa Ottar om postcastsendinger.

MannsForum har i flere år engasjert seg i saker om det organisasjonen oppfatter som foreldrefiendtlighetssyndrom og samværssabotasje, som begge er omstridte teorier og begreper. Representanter for MannsForum har selv kritisert at disse teoriene er lite anerkjent i norsk rettspleie og fagmiljøer. I mars 2021 gikk MannsForum til gruppesøksmål mot NAV fordi NAV innkrever forhøyet barnebidrag fra foreldre som opplever det organisasjonen oppfatter som samværssabotasje. MannsForum mener at NAV bryter retningslinjene i lovforarbeidene og at NAV premierer foreldre som organisasjonen mener holder barn borte fra samvær med vilje.

Talsmenn/ledere i MannsForum
----------------------------

* Ragnar Næss (2008–2014), grunnlegger, organisator og leder
* Eivind Bade (2014–2015)
* Kjetil Thue (2015–?)
* Guttorm Grundt (per 2018)
* Arne Børke (2018 - )

Referanser
----------

1. ↑   w2.brreg.no[Hentet fra Wikidata]
2. ↑  .
3. 1 2 3 4  Mannsforum, Klassekampen, 30. april 2009 («Er du tilhenger av likestilling, men skeptisk til mye feminisme og oppgitt over mannfolk som ikke makter å sette ord på det de opplever og mener? [...] Undertegnede [Ragnar Næss] lanserer et forum som primært skal være for menn og der kvinner inviteres særskilt ved at noen møter er åpne for begge kjønn.»)
4. 1 2  «Om MannsForum». Arkivert fra originalen 19. oktober 2015. Besøkt 19. oktober 2015.
5. ↑  «Mannsforums nettsider». Besøkt 25. desember 2019.
6. ↑  «Diskrimineres fedre i barnefordelingssaker?» Klassekampen 6. oktober 2010
7. 1 2 3  Bakgrunn (om MannsForums historie), Forum for Menn og Omsorg
8. ↑  Menn diskrimineres i økende grad (artikkel av Ragnar Næss, leder i MannsForum), Morgenbladet, 5. mars 2012
9. ↑  Mannsforum
10. ↑  «Kunngjøring fra MannsForum». Arkivert fra originalen 26. januar 2020. Besøkt 26. januar 2020.
11. ↑  «For og mot, på ordentlig?» Klassekampen, 16.feb. 2018
12. ↑  «MannsForum». *www.facebook.com*. Besøkt 25. desember 2019.
13. ↑  «Om MannsForum». Arkivert fra originalen 20. mars 2017. Besøkt 20. mars 2017.
14. ↑  «Mannegruppa Ottar med MannsForum». Arkivert fra originalen 26. januar 2020. Besøkt 26. januar 2020.
15. ↑  Partnervold – allmenn­menneskelig perspektiv på samlivs­brudd og partner­vold
16. ↑  Saker
17. ↑
18. ↑  Hva skjer om de ikke får barn?
19. ↑  Dagsavisen 23. november 2018

Eksterne lenker
---------------

* Offisielt nettsted Rediger på Wikidata
* (no) MannsForum på Twitter Rediger på Wikidata

* (no) MannsForum på Facebook Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |